open-index/open-wikipedia-markdown huggingface dataset:
Patrice Bailly-Salins

**Patrice Bailly-Salins** (s. 21. kesäkuuta 1964 Morez) on ranskalainen uransa lopettanut ampumahiihtäjä. Hän on maailmanmestari, olympiamitalisti ja maailmancupin kokonaiskilpailun voittaja.

Bailly-Salins voitti pikakilpailun (10 km) maailmanmestaruuden Antholzissa 1995. Hän ampui pystyasennosta yhden ohilaukauksen ja kukisti toiseksi sijoittuneen, ilman sakkokierroksia selvinneen Pavel Muslimovin 1,9 sekunnilla. Hän hiihti samojen kilpailujen viestissä toisen osuuden Ranskan hopeajoukkueessa ja oli normaalimatkalla (20 km) seitsemäs. Brezno-Osrblien MM-kilpailuissa 1997 hän oli pikakilpailussa 15:s ja takaa-ajossa 13:s.

Bailly-Salins hiihti Lillehammerin olympialaisissa 1994 toisen osuuden pronssia saaneessa Ranskan viestijoukkueessa. Samojen kisojen pikakilpailussa hän sijoittui 11:nneksi ja normaalimatkalla 13:nneksi.

Bailly-Salins voitti maailmancupin kokonaiskilpailun kaudella 1993–1994. Lisäksi hän sijoittui neljänneksi kaudella 1992–1993, viidenneksi kaudella 1991–1992 ja seitsemänneksi kaudella 1994–1995. Hän voitti yhteensä kuusi maailmancupin osakilpailua, oli kolme kertaa toinen ja kerran kolmas.

## Lähteet
Hervé Flandin

**Hervé Flandin** (s. 4. kesäkuuta 1965 Modane, Savoie) on ranskalainen uransa lopettanut ampumahiihtäjä. Hän on viestin ja joukkuekilpailun arvokisamitalisti.

Flandin hiihti ankkuriosuuden hopeaa saaneissa Ranskan viestijoukkueissa Kontiolahden MM-kilpailussa 1990 ja Antholzin 1995 MM-kilpailuissa sekä pronssia saaneessa Ranskan viestijoukkueessa Lillehammerin olympialaisissa 1994. Oslossa kisatussa vuoden 1990 MM-joukkuekilpailussa hän sai lisäksi pronssia.

Flandin sijoittui olympialaisten pikakilpailussa (10 km) kahdeksanneksi Lillehammerissa 1994 ja kymmenenneksi Albertvillessä 1992. MM-kilpailujen pikakilpailussa hän oli neljäs Oslossa 1990 ja seitsemäs Antholzissa 1995. Normaalimatkalla (20 km) hän sijoittui 13:nneksi Lake Placidissa 1987.

Flandin sijoittui maailmancupin kokonaiskilpailussa parhaimmillaan 12:nneksi kaudella 1993–1994. Hän sijoittui maailmancupin osakilpailuissa kerran toiseksi ja kerran kolmanneksi.

## Lähteet
Kuningasparatiisilintu

**Kuningasparatiisilintu** (*Paradisaea raggiana*) on paratiisilintujen heimoon kuuluva varpuslintu. Se on myös Papua-Uuden-Guinean kansallislintu.

## Levinneisyys
Kuningasparatiisilintua tavataan Uuden-Guinean saarella. Lajin on raportoitu olevan yleinen, ja se on luokiteltu elinvoimaiseksi.

Lintu käyttää ravinnokseen hedelmiä ja pieniä niveljalkaisia. Se sietää tiettyyn pisteeseen asti ihmisen läsnäoloa ja saattaa asua esimerkiksi puutarhojen ja metsien reuna-alueilla. 

## Lähteet
Prinsessaparatiisilintu

**Prinsessaparatiisilintu** (*Paradisaea minor*) on paratiisilintujen heimoon kuuluva varpuslintu.

## Levinneisyys
Prinsessaparatiisilintua tavataan Indonesiassa ja Papua-Uudessa-Guineassa. Lajin on raportoitu olevan yleinen, ja se on luokiteltu elinvoimaiseksi.

## Lähteet
Kuningatarparatiisilintu

**Kuningatarparatiisilintu** (*Paradisaea decora*) on paratiisilintujen heimoon kuuluva varpuslintu.

## Levinneisyys
Kuningatarparatiisilintua tavataan D’Entrecasteaux’nsaarilla. Lajin populaatioksi on arvioitu vain noin 650 yksilöä, ja sitä uhkaa elinympäristöjen tuhoutuminen. Laji on luokiteltu vaarantuneeksi.

## Lähteet
Prinssiparatiisilintu

**Prinssiparatiisilintu** (*Paradisaea rubra*) on paratiisilintujen heimoon kuuluva varpuslintu.

## Levinneisyys
Prinssiparatiisilintua tavataan Indonesiassa Waigeon ja Batantan saarilla. Laji on edelleen yleinen sopivissa elinympäristöissä, mutta se on vähenemässä elinympäristöjen tuhoutumisen vuoksi ja on luokiteltu silmälläpidettäväksi.

## Lähteet
Keisariparatiisilintu

**Keisariparatiisilintu** (*Paradisaea guilielmi*) on paratiisilintujen heimoon kuuluva varpuslintu.

## Levinneisyys
Keisariparatiisilintua tavataan Huonin niemimaalla Papua-Uudessa-Guineassa. Vaikka laji on melko yleinen pienellä levinneisyysalueellaan, on sen populaatio todennäköisesti suhteellisen pieni. Lisäksi lajia uhkaa metsienhakkuut, ja se on luokiteltu silmälläpidettäväksi.

## Lähteet
Sandokan contro il leopardo di Sarawak

**Sandokan contro il leopardo di Sarawak** (”Sandokan vastaan Sarawakin leopardi”) on vuonna 1964 valmistunut italialais-länsisaksalainen seikkailuelokuva. Emilio Salgarin romaaniin perustuvan elokuvan on ohjannut Luigi Capuano. Sen sankaria Sandokania näyttelee yhdysvaltalainen Ray Danton.

## Juoni
Sarawakin leopardiksi kutsuttu Charles Drook kostaa isänsä kuoleman kaappaamalla Sandokanin morsiamen Samoan. Sandokan joutuu Drookin vangiksi, mutta onnistuu pakenemaan ja lopulta vapauttamaan Samoan.

## Näyttelijät

## Tuotanto
*Sandokan contro il leopardo di Sarawak* on kuvattu Totalscope-laajakangastekniikalla Eastmancolor-väreissä Incir De Paolisin studiolla Roomassa. Se tehtiin samaan aikaan ja samalla miehityksellä kuin tarinan edellinen osa, *[[Sandokan alla riscossa]]*. Elokuva on yksinkertainen, mutta lapsellisella tavalla viihdyttävä eksoottinen toimintaseikkailu.

## Lähteet

## Aiheesta muualla
*
Ray Danton

**Ray Danton** (oikealta nimeltään *Raymond Kaplan*; 19. syyskuuta 1931 New York – 11. helmikuuta 1992 Los Angeles) oli yhdysvaltalainen näyttelijä ja elokuvaohjaaja.

Ray Danton syntyi juutalaisperheeseen, opiskeli Pittsburghin yliopistossa ja Carnegien teknisessä koulussa sekä näytteli teatterissa. Korean sodan aikana hän palveli Yhdysvaltain maavoimissa.

Dantonin ensimmäinen elokuva oli *[[Kohtalon ratsastaja]]* (*Chief Crazy Horse*) vuonna 1955. Hän esitti etupäässä sulavan mutta vaarallisen roiston rooleja tv-sarjoissa ja elokuvissa, joista tunnetuin on *[[Jack Diamond – gangsteri]]* (*The Rise and Fall of Legs Diamond*) vuodelta 1960. Vuonna 1956 Danton sai Golden Globe -palkinnon vuoden uutena miestähtenä.

1960-luvulla Danton teki useita elokuvia Italiassa ja Espanjassa. 1970-luvun alussa hän palasi Yhdysvaltoihin esiintyen lähinnä b-elokuvissa ja televisiosarjoissa. Samoihin aikoihin Danton perusti oman tuotantoyhtiön ja alkoi työskennellä myös ohjaajana. Hänen ensimmäinen ohjaustyönsä oli *[[Vampyyrien kuolemantanssi]]* (*Deathmaster*) vuonna 1972.

Danton oli naimisissa näyttelijä Julie Adamsin kanssa. Hän kuoli munuaissairauteen.

## Aiheesta muualla

* Elonet: Ray Danton
* Internet Movie Database: Ray Danton
Lumilautailun maailmanmestaruuskilpailut 2005

**[[Lumilautailun maailmanmestaruuskilpailut]]** järjestettiin vuonna 2005 kuudennen kerran. Kilpailut käytiin Kanadan Whistlerissä 16.–22. tammikuuta. Kilpailulajeina olivat half-pipe, paripujottelu, parisuurpujottelu, lumilautakrossi ja vain miehillä big air.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*FIS:n tietokanta
Pekka Ala-Mäenpää

**Veli-Pekka Matias Ala-Mäenpää** (s. 8. marraskuuta 1955 Kuortane) oli Alavuden kaupunginjohtaja. Aikaisemmin hän oli Ylistaron kunnanjohtaja.

Vuonna 2012 Ala-Mäenpää valittiin Lapuan kaupunginjohtajaksi, mutta hän päätti lopulta jatkaa Alavuden johdossa. Hän perusteli päätöstään Alavuden ja Töysän kuntaliitoksen tarjoamilla haasteilla ja perhesyillä.

Ala-Mäenpää on koulutukseltaan sosionomi ja kauppatieteiden maisteri.

## Lähteet
Esko Rautiainen

**Esko Rautiainen** (s. 31. toukokuuta 1960 Ristijärvi) on toiminut kunnanjohtajana useassa kunnassa. 

Vuonna 1981 kajaanilaisesta Linnan lukiosta ylioppilaaksi päässyt Rautiainen on hallintotieteiden maisteri. 

Rautiainen toimi yli 12 vuotta Askolassa kunnansihteerin ja hallintojohtajan tehtävissä. Sitä ennen hän työskenteli Kontiolahden kunnan vs. kansliasihteerinä ja Kestilän kunnan kunnansihteerinä sekä vt. kunnanjohtajana.

Askolasta Rautiainen siirtyi Mellilän kunnanjohtajaksi, jossa virassa hän toimi neljä vuotta. Vuonna 2007 hänet valittiin Askolan kunnanjohtajaksi. Vuonna 2015 Rautiainen valittiin Puolangan kunnanjohtajaksi ja hän aloitti tehtävässään 7. maaliskuuta 2016.

Huhtikuussa 2018 ilmoitettiin, että Rautiainen oli eronnut kunnanjohtajan virasta ja että hänen virkasuhteensa päättyi 24. huhtikuuta 2018. Eron ilmoitettiin tapahtuneen yhteisymmärryksessä kunnan ja Rautiaisen kesken ja että eron taustalla olivat Rautiasen ja kunnanhallituksen välillä olleet eriävät näkemykset kunnan johtamisesta ja kehittämisestä. 

Rautiainen työskenteli Savukosken kunnan vs. kunnanjohtajana 28.1.2019–31.12.2019. Rautiainen valittiin perussuomalaisten ehdokkaana Puolangan kunnanvaltuustoon 2021 ja Rääkkylän kunnanjohtajaksi 2022. 

Karjalainen uutisoi maaliskuussa 2024 Rautiaisen sopimattomista kommenteista lyhytviestipalvelu X:ssä ja kertoi Rääkkylän kunnanhallituksen puuttuvan viestintään. Rautiainen pahoitteli käytöstään. Loppuvuonna 2025 tuli ilmi, että Rautiainen on jatkanut seksuaalisävytteittäistä kommentointia sosiaalisessa mediassa. Kunnanvaltuusto perustaa tilapäisen valiokunnan käsittelemään Rautiaisen erottamisasiaa, ja mahdollinen erottaminen eli luottamusäänestys tapahtuu valtuustossa tammikuussa 2026.

## Lähteet
Guy Madison

**Guy Madison** (oikealta nimeltään *Robert Ozell Moseley*; 19. tammikuuta 1922 Pumpkin Center, Kalifornia – 6. helmikuuta 1996 Palm Springs) oli yhdysvaltalainen näyttelijä.

Guy Madison palveli toisen maailmansodan aikana Yhdysvaltain laivastossa. Hänen ensimmäinen elokuvansa oli David O. Selznickin *Since You Went Away* vuonna 1944. Hän esiintyi romanttisissa komedioissa ja draamoissa ja tuli tunnetuksi pääosastaan televisio- ja kuunnelmasarjassa *The Adventures of Wild Bill Hickok* (1951–1958), josta tehtiin myös elokuvia. 1960-luvulla Madison näytteli italialaisissa ja saksalaisissa seikkailu- ja toimintaelokuvissa. Hän palasi Yhdysvaltoihin 1970-luvun alussa, mutta esiintyi sen jälkeen vain pienissä sivurooleissa.

Madison oli naimisissa näyttelijöiden Gail Russellin ja Sheila Connollyn kanssa. Hän kuoli keuhkolaajentumaan.

## Elokuvia
* *[[Venetsian pyöveli]]*, 1963
* *[[Sandokan contro il leopardo di Sarawak]]*, 1964

## Aiheesta muualla
* Elonet: Guy Madison
* Internet Movie Database: Guy Madison
Kari Kuuramaa

**Kari Kuuramaa** on Taipalsaaren kunnanjohtaja. Hän on koulutukseltaan yhteiskuntatieteiden maisteri. Aikaisemmin hän oli Enonkosken kunnanjohtaja ja Punkaharjun kunnan perusturvajohtaja. Enonkosken valtuusto valitsi hänet yksimielisesti kunnan historian neljänneksi kunnanjohtajaksi vuonna 2012. Hän kannattaa Enonkosken pysymistä kuntana. Vuonna 2012 hän arveli, että Enonkoski voisi pysyä omana kuntanaan vielä viisi vuotta.

## Lähteet
* http://yle.fi/uutiset/enonkoski_elaa_viela_viisi_vuotta_jos_se_on_sinnikas/6300227
* 
* http://kuntalehti.fi/tyopaikat/tyopaikkauutiset/kuuramaa-vahvoilla-enonkosken-kunnanjohtajaksi/
* http://kuntalehti.fi/tyopaikat/tyopaikkauutiset/taipalsaari-valitsi-kari-kuuramaan/
Matti Lahtinen (kunnanjohtaja)

**Matti Lahtinen** (s. 17. lokakuuta 1948) on Euran entinen kunnanjohtaja. Hänen puolueensa on SDP. 

## Lähteet
*
Anneli Penttilä

**Anneli ”Luumu” Penttilä** (o.s. **Linna**; ) oli suomalainen ilma-akrobaatti ja laskuvarjohyppääjä. Hän oli 
*Pilvien huimapäät*  -nimisen lentävän sirkuksen jäsen 1940-luvun lopulla ja 1950-luvun alussa. ”Luumu” voimisteli kaksitasoisen lentokoneen siipien välissä, ratsasti yläsiiven päällä, roikkui nuoratikkailta lentokoneen alla ja hyppi laskuvarjolla (ajan tavan mukaan ilman varavarjoa).

Luumu oli naimissa ilmavoimien lentäjän Erkki Penttilän kanssa, joka sai Suomen parhaan lentäjän Harmon patsaan vuonna 1962. Heillä oli neljä lasta: Antti (1954), Pekka (1956), Risto E. J. (1959) ja Mia (1966).
__NOTOC__
## Lähteet
* Mustonen, Harri: *Kahleista maan - Ilma-akrobaatteja ja pilvien huimapäitä*. Helsinki: Koala-kustannus, 2020. .
* 
* 
* 
* 

### Viitteet

## Aiheesta muualla
* 
*
Mika Joki

**Mika Joki** (s. 1967) on Pöytyän kunnanjohtaja. Koulutukseltaan hän on filosofian maisteri. Vuosina 2011–2021 hän toimi Auran kunnanjohtajana.

Joki valittiin Auran kunnanjohtajaksi vuonna 2011. Sitä ennen hän toimi Pöytyän kehitysjohtajana. Toukokuussa 2021 Joki valittiin yksimielisesti Pöytyän kunnanjohtajaksi.

Auran kunnanvaltuusto suunnitteli kuntaliitoshanketta 2010-luvun alkupuolella. Joki näki hyvänä vaihtoehtona Auran ja Pöytyän yhdistymistä Auranmaa-nimiseksi uudeksi kunnaksi, ja häntä kaavailtiin Auranmaan johtajaksi.

## Lähteet
Maksim Matvejev

**Mаksim Aleksandrovitš Mаtvejev** (; s. 28. heinäkuuta 1982 Svetlyi, Kaliningradin alue) on venäläinen näyttelijä. Hän näytteli vuonna 2008 Valeri Todorovskin ohjaamassa elokuvassa *[[Stiljagi]]*.

## Lähteet
*
Tähtilumme

**Tähtilumme** (*Nymphaea nouchali*) on tropiikissa tavattava vesikasvi. Sen juuret ja varret kasvavat veden alla, mutta osa lehdistä ja kukat nousevat veden pinnan yläpuolelle.

Kasvista on useita erilaisia värimuotoja, joista osaa pidettiin aikaisemmin omina lajeinaan. Sinikukkainen *Nymphaea nouchali* var. *caerulea*, aikaisemmalta nimeltään *Nymphaea caerulea*, on yleinen Afrikan eteläosissa. Aasiassa tähtilumme tunnetaan useammin nimellä *Nymphaea stellata*, ja sitä on viljelty satojen vuosien ajan Intiassa. Se kasvaa myös monissa Etelä-Aasian maissa ja Australiassa.

Tähtilummetta on käytetty Ayurvedassa rohdoskasvina. Sen maavarresta saadaan tärkkelyspitoista ravintoa.

## Lähteet

## Aiheesta muualla
* Flora of China: ''Nymphaea nouchali''
Tarttuva naudan keuhkorutto

**Tarttuva naudan keuhkorutto** on mykoplasman (*M. mycoides* subsp. *mycoides*) aiheuttama helposti leviävä eläintauti. Se leviää pisaratartuntana, oireettomien kantajien välityksellä ja tuulen mukana.

Keuhkoruton oireita ovat kuume, ruokahaluttomuus ja maidontuotannon väheneminen. Tautia on vaikea erottaa muista karjan hengityselinsairauksista. Kuolleisuus vaihtelee: eurooppalaiset nautarodut vaikuttavat olevan herkempiä taudille kuin afrikkalaiset alkuperäiskarjat. Afrikassa kuolleisuus on 30-80 %, mutta yli 50 prosentin kuolleisuustapaukset ovat harvinaisia.

Naudan keuhkorutto tarttuu naudan lisäksi aasialaiseen vesipuhveliin, biisoniin ja jakkiin. Villieläimet eivät ole merkittäviä sen leviämisen kannalta.

Naudan keuhkorutto on hävitetty useimmilta mantereilta 1900-luvun puoliväliin mennessä. Sitä on tavattu Suomessa viimeksi 1920-luvulla. Afrikassa se kuuluu edelleen tärkeimpiin karjan tartuntatauteihin.

## Lähteet
Lex Barker

**Lex Barker** (*Alexander Crichlow Barker Jr.*, 8. toukokuuta 1919 Rye – 11. toukokuuta 1973 New York) oli yhdysvaltalainen elokuvanäyttelijä.

Barker opiskeli vähän aikaa Princetonin yliopistossa, pelasi jalkapalloa ja näytteli teatterissa. Hän osallistui toiseen maailmansotaan ja haavoittui Sisiliassa. Barkerin ensimmäinen elokuva oli *[[Chico-Chico]]* (*Doll Face*) vuonna 1945. Hän esitti pieniä sivurooleja, kunnes vuonna 1949 hänestä tuli Johnny Weissmullerin jälkeen viiden Tarzan-elokuvan tähti. Sen jälkeen Barker näytteli etupäässä westerneissä.

Vuonna 1957 Barker muutti Eurooppaan, jossa hän näytteli pääosia yli neljässäkymmenessä elokuvassa. Erityisen suosittu hän oli Saksassa, jossa hän teki 13 Karl Mayn romaaneihin perustuvaa filmiä. Hänellä oli myös sivuosa Federico Fellinin ''Ihanassa elämässä'' (1960).

Barker oli naimisissa viidesti, muun muassa näyttelijöiden Arlene Dahlin ja Lana Turnerin sekä vuoden 1961 Miss Espanjan Carmen Cerveran kanssa. Hän kuoli sydänkohtaukseen.

## Elokuvia
* *[[Ihana elämä]]*, 1960
* *[[Venetsian pyöveli]]*, 1963
* *[[Tri Sadismin kauhukammio]]*, 1967

## Aiheesta muualla

* Elonet: Lex Barker
* Internet Movie Database: Lex Barker
Harri Hiitiö

**Harri Hiitiö** (s. 1959) on Eurajoen, Ruskon ja Pyhärannan entinen kunnanjohtaja. Vuosina 2008–2016 hän toimi Eurajoen, 2017–2018 Ruskon ja 2018–2022 Pyhärannan kunnanjohtajana. 

Vuonna 2014 hänet valittiin jatkamaan Eurajoen kunnanjohtajan virkaa vuoden 2021 loppuun asti, mutta hän irtisanoutui henkilökohtaisiin syihin vedoten kesäkuussa 2016, minkä jälkeen hän siirtyi Ruskon kunnanjohtajaksi.  Pyhärannan kunnanjohtajaksi hän siirtyi vuonna 2018. Pyhärannan kunnanvaltuusto erotti Hiitiön vuonna 2022 luottamuspulan takia. Hiitiö on valittanut erottamisesta Turun hallinto-oikeuteen. 

Ennen kunnanjohtajan uraa Hiitiö työskenteli Eurajoen kunnan kamreerina. Hän harrastaa metsästystä.

## Lähteet
Lumilautailun maailmanmestaruuskilpailut 2003

**[[Lumilautailun maailmanmestaruuskilpailut]]** järjestettiin vuonna 2003 viidennen kerran. Kilpailut käytiin Itävallan Kreischbergissä 13.–19. tammikuuta. Kilpailulajeina olivat half-pipe, paripujottelu, parisuurpujottelu, lumilautakrossi ja vain miehillä big air.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*FIS:n tietokanta
Sabah Samaletdin

**Sabah Samaletdin** (s. 1965) on Myrskylän entinen kunnanjohtaja. Hänet valittiin tehtävään yksimielisesti vuonna 2015. Aiemmin hän on toiminut Evijärven kunnanjohtajana. Tähän tehtävään hänet valittiin yksimielisesti vuonna 2013. Samaletdin on koulutukseltaan valtiotieteen maisteri. Hän muutti Evijärvelle Kauniaisista.

Helmikuussa 2016 Samaletdin haki jatkoajalla Kokkolan kaupunginjohtajan virkaa, hakijoita oli alkuperäisellä hakuajalla yhdeksän ja jatkoajalla kaikkiaan 23. Joulukuussa 2017 hän haki Heinolan kaupunginjohtajaksi. Hän oli Ilmajoen kunnan ja Kurikan kaupungin muodostaman JIK-peruspalveluliikelaitoskuntayhtymän johtaja 2018–2020.

Samaletdin oli keskustan kansanedustajaehdokas eduskuntavaaleissa vuonna 1991 Uudenmaan vaalipiirissä ja saavutti 95 ääntä. 

Samaletdin on taustaltaan tataari.

## Lähteet
Juha Uusivirta

**Juha Uusivirta** on suomalainen kuntajohtaja. Hän toimi Haapajärven kaupunginjohtajana vuodesta 2013. Sitä ennen hän oli peruspalvelukuntayhtymä Selänteen talous- ja henkilöstöjohtaja. Hän on koulutukseltaan valtiotieteen maisteri.

Uusivirta irtisanoutui virastaan 1. tammikuuta 2024 alkaen.  

## Lähteet
Antti-Jussi Vahteala

**Antti-Jussi Vahteala** on ollut Haapaveden kaupunginjohtaja vuodesta 2014. Aikaisemmin hän työskenteli Haapaveden kaupungin talousjohtajana. Hän on syntyisin Vesannolta ja koulutukseltaan terveystieteen maisteri ja sairaanhoitaja. Vahteala siirtyi Korpelan Voiman kuntayhtymän toimitusjohtajaksi vuoden 2020 syyskuun alusta.

Vahteala siirtyi Sievin kunnan palvelukseen ensin hallintojohtajaksi vuoden 2023 marraskuussa ja vuoden 2024 alusta vs. kunnanjohtajaksi, virka vakinaistettiin vuoden 2025 alusta.  

## Lähteet
*http://www.kp24.fi/uutiset/lehtiteema/1480/377205/8/Vahteala-valittiin-Haapaveden-kaupunginjohtajaksi 
*https://www.perhonjokilaakso.fi/uutinen/597231 
*https://kuntalehti.fi/tyopaikat/tyopaikkauutiset/antti-jussi-vahteala-jatkaa-sievin-johdossa/

### Viitteet
Jari Penttilä

**Jari Penttilä** (s. 1961 Sulkava) on ollut Halsuan kunnanjohtaja vuodesta 2013. Sitä ennen hän oli Halsuan kunnansihteeri. Hän näkee Halsuan pienuuden etuna. Kun hänestä tuli Halsuan kunnanjohtaja, Halsualla lakkautettiin kunnansihteerin virka. Penttilän mukaan Halsualla kaikki tarvittavat palvelut ovat lähellä ja sosiaaliset verkostot toimivat.

## Lähteet
*http://www.kp24.fi/uutiset/lehtiteema/1480/321026/2/Kunnansihteerist%C3%A4-kunnanjohtaja 
*http://yle.fi/uutiset/vaikeuksista_huolimatta_pienuus_nahdaan_halsualla_etuna/5056965
*http://www.prasu.fi/index.php/arkisto/lehtiartikkelit/121-mitae-hyvaeae-kuuluu-kunnanjohtaja
Heidi Raju

**Heidi Raju** (s. 5. heinäkuuta 1990 Tallinna) on virolainen entinen maastohiihtäjä. Hän edustaa Sportsclub Sparta -seuraa.

Maailmancupissa Raju kilpaili ensimmäisen kerran Otepään 10 kilometrin perinteisen hiihtotavan kilpailussa tammikuussa 2010 sijoittuen 46:nneksi. Hänen paras sijoituksensa maailmancupissa on 40:s sija Lahden vapaan hiihotavan sprintistä maaliskuussa 2013.

Val di Fiemmen MM-kilpailuissa 2013 Raju sijoittui Viron viestijoukkueen mukana 13:nneksi, 15 kilometrin yhdistelmäkilpailussa 62:nneksi ja 10 kilometrin vapaan hiihtotavan kilpailussa 71:nneksi. Raju voitti Viron mestaruuden Jõulumäellä käydyssä vapaan hiihtotavan sprintissä maaliskuussa 2014.

## Lähteet
Täpläsaukko

**Täpläsaukko** eli **täpläkurkkusaukko** (*Hydrictis maculicollis*) on vesielämään sopeutunut Afrikassa elävä näätäeläin (*Mustelidae*). Se on saanut nimensä valkoisista täplistä, joita on sen kaulassa ja rinnassa. Se kasvaa 58−69 senttiä pitkäksi ja painaa 3−5 kiloa.

Täpläsaukkoja tavataan Saharan eteläpuolisessa Afrikassa.

## Lähteet

## Aiheesta muualla
*iNaturalist: Täpläkurkkusaukko (''Hydrictis maculicollis'')
*ITIS: Hydrictis maculicollis 
*University of Michigan, Animal Diversity Web (ADW): Hydrictis maculicollis, spotted-necked otter 
*Global Biodiversity Information Facility (GBIF): Hydrictis maculicollis
Helga Liné

**Helga Liné** (oikealta nimeltään *Helga Lina Stern*, s. 14. heinäkuuta 1932 Berliini) on saksalaissyntyinen portugalilais-espanjalainen näyttelijä.

Linén perhe pakeni natseja Portugaliin, jossa hän työskenteli sirkustaiteilijana ja mallina sekä näytteli muutamissa elokuvissa. Vuonna 1960 hän muutti Madridiin, minkä jälkeen hän esiintyi lukuisissa eri lajityyppeja edustavissa viihde-elokuvissa. Niistä parhaiten muistetaan kauhuelokuvat kuten *[[Kauhun pikajuna]]* (1972), *Las garras de Lorelei* (1974), *La orgía nocturna de los vampiros* (1974) ja *Los ritos sexuales del diablo* (1982). Liné on näytellyt myös Pedro Almodóvarin elokuvissa *[[Intohimojen labyrintti]]* (*Laberinto de pasiones*, 1982) ja *[[Intohimon laki]]* (*La ley del deseo*, 1987).

## Elokuvia
* *[[Ercole contro i tiranni di Babilonia]]*, 1964
* *[[Spartan gladiaattorit]]*, 1964
* *[[Gli invincibili dieci gladiatori]]*, 1964
* *[[Golia alla conquista di Bagdad]]*, 1965
* *[[Kauhun pikajuna]]*, 1972
* *[[Dick Turpin (vuoden 1974 elokuva)|Dick Turpin]]*, 1974

## Aiheesta muualla
* 
*
Annie Gorassini

**Annie (Anna) Gorassini** (s. 1941 Milano) on italialainen näyttelijä, laulaja ja lauluntekijä.

Gorassini edusti Italiaa vuoden 1957 Miss Maailma -kilpailussa ja työskenteli sen jälkeen viihdealalla ja televisiossa. Hänen esikoiselokuvansa oli ohjaaja Mario Mattolin *Tipi da spiaggia* vuonna 1959. Gorassinin elokuvauran huippu oli sivuosa Federico Fellinin *[[8½|8½:ssa]]* (1963). 1960- ja 1970-lukujen vaihteessa hän esiintyi etupäässä laulajana. Myöhemmin hän on työskennellyt toimittajana.

## Elokuvia
* *[[Messalina (vuoden 1960 elokuva)|Messalina]]*, 1960
* *[[Vulcano, figlio di Giove]]*, 1962

## Aiheesta muualla
* Internet Movie Database: Annie Gorassini
Milly Carlucci

**Milly Carlucci** (oikealta nimeltään *Camilla Patrizia Carlucci*, s. 1. lokakuuta 1954 Sulmona) on italialainen tv-juontaja, näyttelijä ja laulaja.

Carlucci opiskeli lukiossa, harrasti rullaluistelua ja voitti teini-ikäisten kauneuskilpailun vuonna 1972. Hän on työskennellyt juontajana roomalaisella GBR-televisiokanavalla, vuodesta 1972 lähtien Railla, vuodesta 1983 Silvio Berlusconin omistamalla Mediasetillä ja vuodesta 1990 jälleen Railla. Carlucci on esiintynyt myös laulajana sekä näytellyt useissa viihde-elokuvissa ja tv-sarjoissa.

## Elokuvia
* *[[Voittamaton taistelija]]*, 1985

## Aiheesta muualla
* Elonet: Milly Carlucci
* Internet Movie Database: Milly Carlucci
Leeni Ikonen

**Leeni Sinikka Ikonen** (s. 13. syyskuuta 1955 Helsinki) on suomalainen varatuomari, joka työskennellyt juristina etenkin lastensuojeluun liittyvissä asioissa. Ikonen on paneutunut 20 vuoden ajan lasten ihmisoikeuksiin. 

Ikonen valmistui oikeustieteen kandidaatiksi Helsingin yliopistosta vuonna 1979. Hän on työskennellyt liike-elämässä, kouluttajana ja vuodesta lakiasiaintoimistoyrittäjänä.

Ikonen on kirjoittanut kirjan lastensuojelun tilanteesta Suomessa ja toiminut *Lokakuun liikkeessä*.

## Kirja
* 

## Lähteet
Leino (etunimi)

**Leino** on suomalainen miehen etunimi. Toukokuuhun 2025 mennessä se on annettu noin 550 henkilölle.

## Tunnettuja nimenkantajia
* Leino Hassinen (1924–2015), pappi, kirjailija ja Inkerin evankelisluterilaisen kirkon piispa
* Leino Molander (1884–1957), toimitusjohtaja ja Dayton Vaaka Oy:n perustaja
* Leino Pentzin (1881–1951), toimittaja, kansanopiston ja kauppakoulun johtaja ja kansakouluntarkastaja.

## Katso myös
* Leino, nimen muita merkityksiä
* Leino, sukunimi

## Lähteet
Kellusaniaiset

**Kellusaniaiset** (*Salvinia*) on Salviniaceae-heimoon kuuluva vedessä kelluvien saniaisten suku. Siihen kuuluu kymmenen lajia.

Joitakin lajeja käytetään akvaarioissa ja puutarhalammikoissa koristekasveina. Ne leviävät helposti luontoon ja ovat aiheuttaneet pahoja ongelmia vieraslajeina.

## Lajeja
(Suomeksi lajien nimiä näkee sekä kahdella että yhdellä s-kirjaimella).
* *[[Salvinia adnata]]*
* *[[brasiliankellusaniainen|Salvinia auriculata]]* – kellussaniainen, brasiliankellussaniainen, sukasaniainen
* *[[Salvinia biloba]]*
* *[[Salvinia cucullata]]* – huppukellussaniainen (?)
* *[[Salvinia hastata]]*
* *[[pikkukellusaniainen|Salvinia minima]]* – pikkukellusaniainen eli rikkakellussaniainen (syn. *[[poimukellusaniainen|Salvinia molesta]]* – poimukellusaniainen)
* *[[parikellusaniainen|Salvinia natans]]* – parikellusaniainen
* *[[Salvinia nymphellula]]*
* *[[isokellusaniainen|Salvinia oblongifolia]]* – isokellussaniainen
* *[[Salvinia radula]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Salvinia''
* Suomen Lajitietokeskus: Kellusaniaiset – ''Salvinia''
Lumilautailun maailmanmestaruuskilpailut 2001

**[[Lumilautailun maailmanmestaruuskilpailut]]** järjestettiin vuonna 2001 neljännen kerran. Kilpailut käytiin Italian Madonna di Campigliossa 22.–28. tammikuuta. Kilpailulajeina olivat half-pipe, paripujottelu, suurpujottelu, parisuurpujottelu ja lumilautakrossi.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*FIS:n tietokanta
Oreochromis

**Oreochromis** on tilapioihin kuuluva kirjoahvensuku, johin kuuluvia kaloja tavataan Afrikassa. FishBase-tietokannassa on lueteltu 33 sukuun kuuluvaa lajia.

Tämän suvun, kuten muidenkin kirjoahventen, sukulaisuussuhteita on selvitelty DNA-analyysin avulla. Se ei ole helppoa, koska monet *Oreochromis*-lajit risteytyvät keskenään.

Tunnettuja *Oreochromis*-suvun lajeja ovat valkoleukatilapia (*Oreochromis mossambicus*), niilintilapia (*Oreochromis niloticus*), hopeatilapia (*Oreochromis variabilis*) ja pronssitilapia (*Oreochromis esculentus*).

## Lähteet

## Aiheesta muualla
Lumilautailun maailmanmestaruuskilpailut 1997

**[[Lumilautailun maailmanmestaruuskilpailut]]** järjestettiin vuonna 1997 toisen kerran. Kilpailut käytiin Italian Innichenissä 21.–26. tammikuuta. Kilpailulajeina olivat half-pipe, pujottelu, paripujottelu, suurpujottelu ja lumilautakrossi.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*FIS:n tietokanta
Tilapia (suku)

**Tilapia** on tilapioiden ryhmään kuuluva kirjoahvensuku, johon kuuluvia kaloja tavataan Afrikassa. FishBase-tietokannassa on lueteltu 44 sukuun kuuluvaa lajia.

Suku oli aikaisemmin paljon isompi, mutta monia sen entisiä jäseniä on luokiteltu uudelleen, lähinnä sukuihin *[[Oreochromis]]* ja *[[Sarotherodon]]*. Siirrosten jälkeen monet kalat, joiden suomenkielinen nimi päättyy -tilapia, eivät enää kuulu tähän sukuun.

Tilapioita on helppo kasvattaa lammikoissa ja altaissa. Akvaariossa suosittuja lajeja ovat seepratilapia *Tilapia buttikoferi* ja täplätilapia *Tilapia mariae*.

## Lähteet

## Aiheesta muualla
Lumilautailun maailmanmestaruuskilpailut 1996

**[[Lumilautailun maailmanmestaruuskilpailut]]** järjestettiin vuonna 1996 ensimmäisen kerran. Kilpailut käytiin Itävallan Lienzissä 24.–28. tammikuuta. Kilpailulajeina olivat half-pipe, paripujottelu ja suurpujottelu.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*FIS:n tietokanta
Italia olympialaisissa

**[[Italia]]** on osallistunut vuotta 1904 lukuun ottamatta jokaisiin kesäolympialaisiin sekä kaikkiin talviolympialaisiin. Maa on voittanut yhteensä 235 kultamitalia ja on kaikkien aikojen mitalitilastossa sijalla 5. Italia on myös isännöinyt olympialaisia kolmesti, kesäolympialaisia vuonna 1960 Roomassa ja talviolympialaisia vuosina 1956 Cortina d’Ampezzossa sekä 2006 Torinossa.

Italialle menestyksekkäin urheilumuoto on ollut miekkailu, jossa maa on saavuttanut 83 mitalia. Talviurheilumuodoista maalla menestyksekkäin on ollut maastohiihto, jossa mitaleja on tullut 34.

Menestyksekkäin italialaisurheilija on ollut miekkailija Edoardo Mangiarotti, joka on saavuttanut olympialaisissa 13 mitalia, 6 kultaa, 5 hopeaa ja 2 pronssia.

## Lähteet
*http://www.sports-reference.com/olympics/countries/ITA/
Lumilautailun maailmanmestaruuskilpailut 2015

**[[Lumilautailun maailmanmestaruuskilpailut]]** järjestettiin vuonna 2015 11. kerran. Kilpailut käytiin Itävallan Kreischbergissä 15.–24. tammikuuta. Kilpailulajeina olivat half-pipe, slopestyle, paripujottelu, parisuurpujottelu, lumilautakrossi ja big air, jossa järjestettiin ensimmäistä kertaa MM-tasolla myös naisten kilpailu.

Tämä oli ensimmäinen kerta, kun lumilautailun ja freestylehiihdon MM-kilpailut käytiin yhtä aikaa samassa paikassa.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*FIS:n tietokanta 

### Viitteet

## Aiheesta muualla
*Viralliset kisasivut
Jany Clair

**Jany Clair** (oikealta nimeltään *Jany Guillaume*, s. 2. syyskuuta 1938 Lille) on ranskalainen näyttelijä.

Punatukkaisen Jany Clairin elokuvaura alkoi pienestä sivuroolista Jean Boyerin elokuvassa *Mademoiselle et son gang* (1957). Hän esiintyi noin kolmessakymmenessä b-elokuvassa, jotka edustavat etupäässä peplum- ja seikkailugenrejä. Clairin viimeinen työ oli tv-elokuva *L’écharpe* vuonna 1966. Sen jälkeen hän vetäytyi pois julkisuudesta.

## Elokuvia
* *[[Aavikkoleijonan kosto]]*, 1962
* *[[Anno 79 – La distruzione di Ercolano]]*, 1962
* *[[Ercole contro Moloch]]*, 1963
* *[[Maciste e la regina di Samar]]*, 1964

## Lähteet

## Aiheesta muualla
* Internet Movie Database: Jany Clair
Mukesh (laulaja)

**Mukesh Chand Mathur** (22. heinäkuuta 1923 Delhi, Brittiläinen Intia – 27. elokuuta 1976 Detroit, Michigan, Yhdysvallat), tunnettiin pelkästään nimellä **Mukesh**, oli intialainen laulaja. Häntä pidetään aikalaistensa Mohammed Rafin ja Kishore Kumarin lisäksi yhtenä merkittävimmistä playback-laulajista hindinkielisen elokuvateollisuuden historiassa. Hän voitti yli 30-vuotisella urallaan parhaan mieslaulajan National Film Awards -palkinnon ja neljä Filmfare Awards -palkintoa.

## Palkinnot
* National Film Awards
** 1974: Paras mieslaulaja – ”Kai Baar Yuhi Dekha Hai” (*[[Rajnigandha]]*)

* Filmfare Awards
** 1959: Paras mieslaulaja – ”Sab Kuch Seekha Humne” (*[[Anari]]*)
** 1970: Paras mieslaulaja – ”Sabse Bada Naadan” (*[[Pehchan (vuoden 1970 elokuva)|Pehchan]]*)
** 1972: Paras mieslaulaja – ”Jai Bolo Beimaan Ki” (*[[Be-Imaan]]*)
** 1976: Paras mieslaulaja – ”Kabhi Kabhie Mere Dil Mein” (*[[Kabhi Kabhie]]*)

* Bengal Film Journalists’ Association Awards
** 1967: Paras mieslaulaja – *[[Teesri Kasam]]*
** 1968: Paras mieslaulaja – *[[Milan (vuoden 1967 elokuva)|Milan]]*
** 1970: Paras mieslaulaja – *[[Saraswatichandra (elokuva)|Saraswatichandra]]*

## Lähteet

## Aiheesta muualla

*
Moremin riistansuojelualue

**Moremin riistansuojelualue** () on suojelualue Botswanan pohjoisosassa. Se kattaa Okavangon suiston keski- ja koillisosaa. Alueen pinta-ala on 4&nbsp;871 km².

Riistansuojelualue perustettiin vuonna 1963. Se oli ensimmäinen kerta Afrikassa, kun paikalliset asukkaat perustivat suojelualueen omille mailleen. Ngamilandin batawanat huolestuivat eläinten vähenemisestä ja nimesivät alueen edesmenneen päällikkönsä Moremin mukaan.
Se käsitti alkujaan vain pienen alueen, mutta 1970-luvulla siihen liitettiin kuninkaalliset metsästysalueet Chief’s Islandilta. Sitä laajennettiin uudelleen vuonna 1992.

Suojelualueella tavataan kaikki eteläisen Afrikan suuret nisäkkäät ja yli 400 lajia lintuja. Sarvikuonot puuttuivat alueelta vuosia, mutta 2000-luvulla sinne on istutettu sekä leveä- että suippohuulisarvikuonoja.

## Lähteet

## Aiheesta muualla
* ''Moremi Game Reserve''
Bernard Lietaer

**Bernard Lietaer** (7. helmikuuta 1942 Lauwe, Belgia – 4. helmikuuta 2019) oli belgialainen ekonomisti, diplomi-insinööri, kirjailija ja professori. Hän tutki rahajärjestelmiä ja kannusti yhteisöjä luomaan omia paikallis- tai rinnakkaisvaluuttojansa, joita käytetään yhdessä kansallisten valuuttojen, kuten eurojen ja dollarien, kanssa.

Kirjoissaan Lietaer käsitteli muun muassa saksalaisen Silvio Gesellin "vapaan talouden" (freiwirtschaft) ideaa ja omaksui siitä vaikutteita. Freiwirtschaftista on saanut alkunsa muun muassa WIR-pankki. Hän loi eräänlaiseen resurssikoriin perustuvan täydentävän valuutan nimeltään terra.

## Tuotanto
* *The Future of Money* (London: Random House, 2001)
* *New Money for a New World* (Qiterra Press 2011) (with Stephen Belgin)
* Hallsmith, Gwendolyn; Lietaer, Bernard (2011-05-28). *Creating Wealth: Growing Local Economies with Local Currencies*. New Society Publishers. .
* *Money and Sustainability: The Missing Link / A report from the Club of Rome* (with Christian Arnsperger, Sally Goerner and Stefan Brunnhuber)(Triarchy Press 2012)
* *People Money: The Promise of Regional Currencies* (with Margrit Kennedy and John Rogers) (Triarchy Press 2012)
* *Money and Sustainability: The Missing Link* (with Christian Arnsperger, Sally Goerner and Stefan Brunnhuber), Triarchy Press Ltd, 30. May 2012, 

## Katso myös
* Rinnakkaisvaluutta
* Community Exchange System
* WIR-pankki
* Aikapankki

## Lähteet

## Aiheesta muualla
* Bernard Lietaerin verkkosivut
* New Money For A New World -kirjan verkkosivut 
* Money and Sustainability -kirjan verkkosivut
Finnish Relief Fund

**Finnish Relief Fund** oli entisen Yhdysvaltain presidentin Herbert Hooverin joulukuussa 1939 perustama avustusjärjestö. Sen tarkoituksena oli tukea suomalaista siviiliväestöä talvisodan aikana.

Suurin osa lahjoituksista järjestölle tuli yksityishenkilöiltä (1,9 miljoonaa dollaria), lehti-ilmoituksista (652 869  dollaria), yrityksiltä (318 188 dollaria) ja ammattiyhdistyksiltä (27 294 dollaria).

## Lähteet

## Aiheesta muualla
*Report to American donors : December 1939-July 1940  Archive.org.
Tatšanka

**Tatšanka** () oli 2–4 hevosen muodostaman valjakon vetämiin kärryihin sijoitettu konekivääri, joka tuli tunnetuksi Venäjän sisällissodan ja siihen kuuluneen Ukrainan itsenäisyyssodan aikana. Ennen moottorikäyttöisten ajoneuvojen yleistymistä tatšanka oli ainoa tapa, joka mahdollisti raskaiden konekiväärien nopean siirtämisen parempiin ampuma-asemiin. Lisäksi se oli hyödyllinen perääntymistilanteessa avoimessa maastossa; konekivääri oli suunnattu taaksepäin, joten tatšankalla pystyttiin tehokkaasti ampumaan takaa-ajavaa vihollisen ratsuväkeä.

## Historia

Tatšankan keksijänä pidetään yleisesti ukrainalaista anarkistia ja vallankumouksellista Nestor Mahnoa, joka kuului Ukrainan vallankumouksellisen kapinallisarmeijan johtohahmoihin. Anarkistit käyttivät tatšankaa menestyksekkäästi maan itsenäisyyssodassa sekä Venäjän valkoista armeijaa, että myöhemmin bolševikkeja vastaan. Heiltä tatšanka siirtyi Venäjän sisällissodan aikana puna-armeijan aseistukseen ja nopeasti myös Puolan armeijalle, joka käytti sitä vuosina 1919–1921 Neuvosto-Venäjän vastaisessa sodassa. Ukrainan talonpoikasarmeijan tatšankat olivat tavallisista kärryistä rakennettuja, mutta puna-armeijalla oli jo käytössään myös tehdasvalmisteisia tatšankoja. Tatšanka kuului Puolan ratsuväen aseistukseen vielä parikymmentä vuotta myöhemmin toisen maailmansodan käynnistäneen natsi-Saksan hyökkäyksen aikana. Myös Saksan Wehrmachtin käytössä oli toisessa maailmansodassa tatšankan kaltaisia kärryjä, jotka oli tarkoitettu ilmatorjuntaan ja varustettu MG-34 -konekivääreillä. 

## Kulttuuri
Konstantin Listovin säveltämä ja Mihail Rudermanin sanoittama laulu *[[Tatšanka (laulu)|Tatšanka]]* tuli Neuvostoliitossa tunnetuksi 1930-luvun jälkipuoliskolla. Sen sanoissa ylistetään tatšankaa ja puna-armeijan urheita konekivääriampujia. Vuonna 1978 valmistui Jevgeni Šerstobitovin ohjaama sotaelokuva *Tatšanka s juga*.

## Lähteet

## Aiheesta muualla

*Laulu ''Tachanka'' ja neuvostoliittolainen propaganda-animaatio YouTubessa
Liigacup 2015

**[[Liigacup]] 2015** on Suomessa alkuvuodesta 2015 pelattu jalkapallokilpailu, johon osallistuivat Veikkausliigan 12 joukkuetta. Kilpailun voitti Helsingin Jalkapalloklubi.

## Tulokset
Otteluiden alla esitettävät tulostiedot ovat kilpailun tulospalvelusta.
### Alkulohkovaihe
Joukkueet on jaettu neljään kolmen joukkueen lohkoon, joissa kussakin pelataan kaksinkertainen sarja siten, että kaikki joukkueet kohtaavat toisensa sekä kotona että vieraissa. Alkulohkovaihe alkoi 20.1.2015. Kaksi parasta kustakin lohkosta etenee puolivälieriin. Jos lohkojen 2 parasta määräytyy kilpailumääräysten mukaan, on tasapisteissä ensin ratkaisevaa maaliero, sitten tehdyt maalit ja tarvittaessa tasapisteissä keskinäiset ottelut, ja niiden pisteet, maaliero ja tehdyt maalit, jos vielä ei voida ratkaista kahden osalta järjestystä, niille sovelletaan vierasmaalisääntöä, ja viimeisenä ratkaisu on arpa. Jatkopelien järjestyksen ohjelma oli määritelty etukäteen.

Pudonneet joukkueet aloittavat Suomen Cupissa 2015 neljänneltä kierrokselta. Jatkoon päässeet joukkueet aloittavat Cupin myöhemmin: puolivälierissä hävinneet kierrokselta 5 ja loput kierrokselta 6. 

#### Lohko A

#### Lohko B

#### Lohko C

#### Lohko D

### Jatkopelit

#### Puolivälierät

#### Välierät

#### Loppuottelu

## Tilastot

### Maalintekijät

**Kuusi maalia:**
*  Akseli Pelvas (SJK)

**Viisi maalia:**
*  Vahid Hambo (FC Inter)

**Neljä maalia:**
*  Dever Orgill (IFK Mariehamn)

**Kolme maalia:**

*  Bahrudin Atajić (SJK)
*  Jonne Hjelm (Ilves)
*  Michael Ibiyomi (RoPS)
*  Joni Korhonen (HIFK)
*  Valeri Minkenen (KTP)

*  Mika Ojala (FC Inter)
*  Aleksi Ristola (FC Lahti)
*  Janne Saksela (RoPS)
*  Henry Chidozie Ugwunna (Ilves)
*  Erfan Zeneli (HJK)

**Kaksi maalia:**

*  Sergei Eremenko (FF Jaro)
*  Mike Havenaar (HJK)
*  Robin Lod (HJK)

*  Ariel Ngueukam (SJK)
*  Tomi Petrescu (Ilves)
*  Vilim Posinković (RoPS)

*  Jordan Seabrook (VPS)
*  Jussi Vasara (HJK)
*  Joona Veteli (FF Jaro)

**Yksi maali:**

*  Jesse Ahonen (HIFK)
*  Nnaemeka Anyamele (HIFK)
*  Gideon Baah (HJK)
*  Jani Bäckman (HIFK)
*  Jukka Halme (HIFK)
*  Emmanuel Ihionu (Ilves)
*  Ousman Jallow (HJK)
*  Omar Jama (HJK)
*  Lassi Järvenpää (HJK)
*  Samuli Kaivonurmi (KTP)
*  Ville Koskimaa (VPS)

*  Fredrik Lassas (HIFK)
*  Henri Lehtonen (FC Inter)
*  Tuomas Lähdesmäki (VPS)
*  Marco Matrone (SJK)
*  Emenike Mbachu (Ilves)
*  Urho Nissilä (KuPS)
*  Faith Friday Obilor (RoPS)
*  Ohi Omoijuanfo (KuPS)
*  Eero Peltonen (HIFK)
*  Petteri Pennanen (KuPS)
*  Patrick Poutiainen (KuPS)

*  Youness Rahimi (HIFK)
*  Simo Roiha (RoPS)
*  Ville Salmikivi (HIFK)
*  Hassan Sesay (FC Lahti)
*  Robin Sid (IFK Mariehamn)
*  Jukka Sinisalo (HIFK)
*  Brian Span (IFK Mariehamn)
*  Atomu Tanaka (HJK)
*  Esa Terävä (HIFK)
*  Charlie Trafford (KuPS)
*  Tommi Vesala (HIFK)

**Oma maali:**
* Ilves (KuPS:aa vastaan)

## Lähteet
Tamara Tippler

**Tamara Tippler** (s. 9. huhtikuuta 1991) on itävaltalainen alppihiihtäjä. Hän on sijoittunut maailmancupin osakilpailuissa kärkikolmikkoon yhdeksän kertaa ja syöksylaskussa kerran mutta ei ole voittanut yhtään osakilpailua. Arvokilpailuissa hän on parhaimmillaan sijoittunut MM-kilpailuissa kahdesti seitsemänneksi ja kerran yhdeksänneksi.

Alppihiihdon maailmancupissa Tippler kilpaili ensimmäisen kerran Val d’Isèren syöksylaskussa joulukuussa 2011. Ensimmäiset maailmancupin pisteensä hän saavutti tultuaan 25:nneksi Meribelin superalppiyhdistetyssä helmikuussa 2013. Kymmenen parhaan joukkoon hän sijoittui ensimmäisen kerran joulukuussa 2015 oltuaan toinen Lake Louisen supersuurpujottelussa. Hän oli samalla kaudella kolmas Soldeun ja Lenzerheiden supersuurpujotteluissa. Kaudella 2018−2019 hän sijoittui kolmanneksi Cortina d'Ampezzon ja toiseksi Soldeun supersuurpujottelussa. Tippler sijoittui toiseksi St. Antonin syöksylaskukilpailussa ja Crans-Montanan supersuurpujottelussa tammikuussa 2021. Garmisch-Partenkirchenin toisessa supersuurpujottelussa hän oli kolmas ja kauden 2020–2021 supersuurpujottelucupissa neljäs. Kaudella 2021–2022 hän sijoittui toiseksi Cortina d' Ampezzon supersuurpujottelussa ja kolmanneksi Garmisch-Partenkirchenin supersuurpujottelussa.

Tippler sijoittui aikuisten arvokisadebyytissään St. Moritzin MM-kilpailuissa 2017 supersuurpujottelussa 20:nneksi. Vuotta myöhemmin Pyeongchangin olympialaisissa hän oli samassa lajissa 21:s. Hän sijoittui Åren MM-kilpailuissa 2019 syöksylaskussa yhdeksänneksi ja supersuurpujottelussa 12:nneksi. Cortina d’Ampezzon MM-kilpailuissa 2021 hän oli sekä supersuurpujottelussa että syöksylaskussa seitsemäs. Pekingin olympialaisissa 2022 hän sijoittui supersuurpujottelussa neljänneksi 0,03 sekunnin erolla pronssia vieneeseen Sveitsin Michelle Gisiniin ja syöksylaskussa 19:nneksi.

## Lähteet

## Aiheesta muualla

*Tamara Tipplerin kotisivut
Apple Watch

**Apple Watch** on Applen kehittämä älykello, joka tuli markkinoille vuonna 2015.

Kellossa on kosketusnäyttö, jonka näytön kokoa voi säätää kellon sivussa olevalla nupilla. Apple Watchilla voi soittaa, lähettää viestejä ja lukea sähköposteja. Apple Watchissa on safiirilasia ja Retina-näyttö. Kellossa on muun muassa automaattinen viestin analysointi. Lisäksi siinä on puhetunnistukseen perustuva Siri-toiminto.

Apple Watch julkistettiin Cupertinossa Kaliforniassa 9. syyskuuta 2014. Se tuli markkinoille yhdeksässä maassa (Yhdysvallat, Britannia, Kiina, Australia, Kanada, Ranska, Saksa, Japani ja Hongkong) 24. huhtikuuta 2015.

Jotkin Apple Watchin ominaisuudet, kuten sydämensykkeen mittaaminen, eivät toimi tatuoidussa kädessä.

## Lähteet

## Aiheesta muualla
Kārlis Goppers

**Kārlis Goppers** (2. huhtikuuta 1876 Plāņu – kesäkuu 1941 Riika) oli latvialainen kenraali. Ennen uraansa Latvian armeijassa hän toimi Venäjän keisarikunnan armeijassa ensimmäisen maailmansodan aikana ja sittemmin valkoisten puolella Venäjän sisällissodassa. NKVD pidätti Goppersin Neuvostoliiton miehitettyä Latvian ja hänet teloitettiin vankeudessa vuonna 1941.

## Elämäkerta
Goppers syntyi Plāņussa lähellä Valkaa vuonna 1876. Hän opiskeli upseerikoulussa Vilnassa ja valmistui vuonna 1896, jonka jälkeen hän palveli Venäjän armeijassa. Hän yleni kapteeniksi vuonna 1912. Ensimmäisen maailmansodan aikana hän komensi pataljoonaa ja yleni vuoteen 1915 mennessä everstiksi komentaen rykmenttiä. Vuonna 1917 hänestä tuli latvialaisten kiväärimiesten ensimmäisen prikaatin johtaja. Goppers otti osaa Venäjän sisällissotaan sen jälkeen, kun hänet oli siirretty Venäjän sisäosiin joulukuussa 1917. Hän komensi ensin valkoisten sotilasosastoja Samaran alueella ja myöhemmin hän nousi 21. jalkaväkidivisioonan komentajaksi Siperiassa.

Goppers palasi Latviaan kesäkuussa 1920, ja yleni siellä kenraaliksi 13. elokuuta samana vuonna. Vuodesta 1924 lähtien hän toimi jalkaväkidivisioonan johdossa. Sotilasuransa ohella hän julkaisi useita teoksia sotilastieteiden historiasta ja teoriasta, sekä toimi partioliikkeen perustamisessa Latviassa. Neuvostoliitto miehitti sittemmin Latvian ja NKVD pidätti Goppersin syyskuussa 1940. Häntä pidettiin vankilassa Riiassa, jossa hänet teloitettiin kesäkuussa 1941. Hänen ruumiinsa tunnistettiin vasta vuonna 1944 muiden NKVD:n surmaamien uhrien joukosta.

## Lähteet
Belenois aurota

**Belenois aurota** on Afrikassa ja Aasiassa elävä päiväperhoslaji. Se tunnetaan massavaelluksistaan.

## Koko ja ulkonäkö
*Belenois aurota* muistuttaa eurooppalaisia kaaliperhosia. Sen valkoisissa siivissä on tummanruskeat reunat, ja siipien alapinnalla näkyvät ruskeat suonet.

## Ravinto
*Belenois aurotan* toukat syövät kapriskasvien heimon pensaita. Aikuiset yksilöt juovat kukkien mettä ja vettä lammikoista.

## Lähteet

## Aiheesta muualla

* http://www.ifoundbutterflies.org/sp/627/Belenois-aurota
Vanja Brodnik

**Vanja Brodnik** (s. 13. maaliskuuta 1989) on slovenialainen alppihiihtäjä.

Val d’Isèren MM-kilpailuissa 2009 Brodnik sijoittui supersuurpujottelussa 27:nneksi. Schladmingin MM-kilpailuissa 2013 hän oli superalppiyhdistetyssä 20:s ja syöksylaskussa 25:s. Vailin / Beaver Creekin MM-kilpailuissa 2015 hän sijoittui alppiyhdistetyssä 12:nneksi, supersuurpujottelussa 27:nneksi ja syöksylaskussa 30:nneksi.

Alppihiihdon maailmancupissa Brodnik kilpaili ensimmäisen kerran Söldenin suurpujottelussa lokakuussa 2007. Ensimmäiset maailmancupin pisteensä hän saavutti Sankt Moritzin superalppiyhdistetyssä joulukuussa 2008 oltuaan 22:s. Kymmenen parhaan joukkoon hän sijoittui ensimmäisen kerran Val d’Isèren alppiyhdistetyssä joulukuussa 2015 oltuaan kymmenes.

## Lähteet
Catopsilia florella

**Catopsilia florella** on Afrikassa ja Aasiassa elävä päiväperhoslaji. Se tunnetaan massavaelluksistaan.

*Catopsilia florella*n siipien kärkiväli on 55-65 mm. Naaraan väri vaihtelee lähes valkoisesta voimakkaan keltaiseen.
Koiraat ovat valkoisia.

## Lähteet
Dur-Šarrukin

**Dur-Šarrukin** oli muinaisen Assyrian pääkaupunki Sargon II:n aikana. Kaupunki on nykyisin nimeltään Khorsabad. Sargon II perusti Dur-Šarrukin uudeksi pääkaupungiksi hieman entisestä pääkaupungista Ninivestä pohjoiseen 717 eaa.. Pääkaupungin siirtämiseen oli syynä tarve keskittää ja tasapainottaa hallintoa. Kaupungista pyrittiin tekemään arkkitehtuuriltaan täydellisesti suunniteltu ja rakennettu. Kaupunkiin rakennettiin suuri palatsi, joka oli runsaasti koristeltu.

## Arkeologiset kaivaukset
Ranskalainen konsuli ja arkeologi Paul-Émile Botta löysi Dur-Šarrukinista Sargon II:n palatsin rauniot vuonna 1843. Palatsi täytti 10 hehtaarin pinta-alan. Tehdyistä löydöistä kerätty valikoima kuljetettiin Pariisiin ja asetettiin esille Louvren taidemuseoon.
## Lähteet

## Aiheesta muualla
Aleksander Krzyżanowski

**Aleksander Krzyżanowski**, salanimeltään **Wilk** (18. helmikuuta 1885–29. syyskuuta 1951) oli Puolan armeijan majuri ja sittemmin Armia Krajowan eli Puolan kotiarmeijan eversti. Toisen maailmansodan jälkeen hän oli niin Neuvostoliiton kuin Puolan kommunistijohdon vankina. Hän kuoli varsovalaisessa vankilassa vuonna 1951.

## Elämäkerta
### Varhaiset vaiheet
Krzyżanowski syntyi nykyisin Valko-Venäjällä sijaitsevassa Brjanskissa vuonna 1885. Ensimmäisen maailmansodan aikana hän toimi Venäjän armeijan alaisuudessa toimineiden ja Józef Dowbór-Muśnickin johtamien puolalaisten joukoissa. Vuosina 1919–1920 hän otti puolestaan osaa Puolan–Neuvosto-Venäjän sotaan. Krzyżanowski harkitsi eroa armeijasta Józef Piłsudskin johtaman toukokuun vallankaappauksen jälkeen, mutta lopulta hän kuitenkin jatkoi töissään komentaen eri tykistöyksiköitä ja yleten majuriksi vuonna 1934. Saksan hyökätessä Puolaan vuonna 1939 hän komensi tykistöä Poznańissa. Lokakuussa 1939 hänet lähetettiin Varsovasta Vilnaan varajohtajaksi vastarintaliike Służba Zwycięstwu Polskille (*SZP*). Neuvostojoukot miehittivät kaupungin kesäkuussa 1940.

### Vastarintaliikkeissä

*SZP* nimettiin uudelleen Związek Walki Zbrojnejksi (*ZWZ*) ja Krzyżanowskista tuli järjestön Vilnan alueen johtaja, kun hänen esimiehensä Nokodem Sulik pidätettiin toukokuussa 1941. Saksan hyökättyä neuvostoliittoon Krzyżanowski yritti päästä turhaan yhteisymmärrykseen alueella myös toimineiden liettualaisten ja valkovenäläisten vastarintaliikkeiden kanssa. ZWZ:stä muodostui lopulta tunnetummaksi tullut Armia Krajowa eli Puolan kotiarmeija, ja se alkoi käydä toden teolla aseellista vastarintaa Vilnan alueella vuoden 1943 puolivälistä eteenpäin. Järjestö toimi paitsi saksalaisia, mutta myös neuvostopartisaaneja vastaan. Tästä huolimatta kun neuvostojoukot lähestyivät Vilnaa vuonna 1944 Krzyżanowski solmi sopimuksen kolmannen Valko-Venäjän rintaman komentajan kanssa yhteistyöstä Vilnan valtauksessa. Onnistuneen operaation jälkeen Krzyżanowski kutsuttiin neuvotteluihin, mutta neuvottelujen sijaan hänet pidätettiin. Vankeudessa ollessaan hänet ylennettiin 28. syyskuuta 1944 Puolan kotiarmeijan everstiksi.

### Loppuelämä

Krzyżanowski pakeni vankeudesta elokuussa 1947, mutta hänet pidätettiin uudelleen Vilnassa. Häntä kuulusteltiin Moskovassa, mutta hänet päästettiin sittemmin vapaaksi marraskuussa 1947. Sittemmin hän toimi tehtaan johtajana Pakośćissa lähellä Mogilnoa. Hänet pidätettiin kuitenkin jälleen heinäkuussa 1948 ja häntä syytettiin yhteistyöstä saksalaisten kanssa, sekä kommunistien vainoista.
Krzyżanowski ei tunnustanut syytöksiä ja tutkimukset jatkuivat seuraavien kolmen vuoden ajan. Ennen tutkimuksien saattamista päätökseen Krzyżanowski kuoli vankeudessa tuberkuloosin ja uupumuksen seurauksena.

## Lähteet